**LEHDISTÖTIEDOTE**

Huhtikuu 2019

**Flexovitin uudet timanttilaikat on varustettu äänen ja tärinän vaimennuksella**

Betonin ja muiden rakennusmateriaalien katkaisu timanttilaikalla aiheuttaa korkeaa, vinkuvaa ääntä, joka koetaan usein todella häiritseväksi. Flexovitin Industrial Line Silent -timanttilaikat ovat erittäin hiljaisia ja sopivat siksi käytettäviksi ympäristöissä, joissa meluttomuus on erityisen tärkeää, tai rakennustyömailla, joilla halutaan parantaa työympäristöä.

Flexovitin Silent -laikoissa on sandwich-rakenne, jonka erityisesti tähän tarkoitukseen kehitetty tehokas vaimennusmateriaali absorboi terän värähdyksiä, jolloin melu ja tärinä vähenevät. Laikan segmenttien välissä on myös patentoituja lovia, joiden muotoilu ehkäisee ilmavirtojen – ja siten myös korkean, vinkuvan äänen – syntymistä katkaisun ja sahaamisen aikana.

230 mm:n läpimittainen Industrial Line Silent -laikka on tarkoitettu betonin katkaisuun ja sahaamiseen kulmahiomakoneella. Perinteiseen laikkaan verrattuna sen tuottama ääni on jopa kolme kertaa hiljaisempi. Erilaisten materiaalien sahaamiseen ja katkaisuun pöytäsahalla on tarjolla myös 350 mm:n läpimittainen Industrial Line Silent -laikka, jonka aiheuttama melutaso on jopa kahdeksan kertaa hiljaisempi kuin tavallisen laikan.

”Vähäisemmän melun ja tärinän ansiosta työympäristö paranee merkittävästi – paitsi käyttäjän, myös muiden ympärillä työskentelevien näkökulmasta. Flexovitin Industrial Line Silent -laikat sopivat erinomaisesti myös melun suhteen haastaviin ympäristöihin, kuten sairaaloihin, kouluihin ja asuinalueille”, kuvailee Timo Sutinen, Saint-Gobain Abrasives AB:n Suomen myyntijohtaja.

Lisätietoja: <https://www.flexovit.com>

**Saint-Gobain Abrasives AB**

Box 495 • 191 24 Sollentuna

Telefon 08-580 881 00 • Telefax 08-580 881 01

E-post sga.se@saint-gobain.com
Hemsida: www.saint-gobain-abrasives.com